Oʻratepa viloyati
Oʻratepa viloyati (tojikcha: вилояти Ӯротеппа, ruscha: Ура-Тюбинская область) – 1945-yil 19-yanvardan 1947-yil 23-yanvargacha mavjud boʻlgan Tojikiston SSRdagi maʼmuriy-hududiy birlik. Leninobod viloyatining janubiy qismidan tashkil qilingan. Tyan-Shan va Hisor-Olay tizmalarida joylashgan. SSSR Oliy Soveti Prezidiumining 1947-yil 23-yanvardagi buyrugʻiga binoan viloyat tugatilgan, unga boʻysunuvchi tumanlar Leninobod viloyatiga oʻtkazilgan. Maʼmuriy-markazi – Oʻratepa. Tumanlari: Ganchin tumani; Zaxmatobod tumani; Kalininobod tumani; Kolxozchion tumani' Matchin tumani; Panjakent tumani; Oʻratepa tumani; Shahriston tumani.